શરદી, ખાંસીમાં રાહત આપે અને દર્દ ઓછું કરે તેવા ‘કફ સિરપ'માં અફીણ જેવો નશો...! ડોક્ટરના પ્રિસ્ક્રીપ્શન વગર ન વેચી શકાય અને ફૂડ એન્ડ ડ્રગ્સ વિભાગના લાઈસન્સ મુજબ જ ઉત્પાદન કરી શકાય તેવા કફસિરપની 42358 બોટલ કબજે કરવામાં આવી છે. NCB (નાર્કોટિક્સ કન્ટ્રોલ બ્યૂરો) અને રાજ્યના ફૂડ એન્ડ ડ્રગ્સ વિભાગે દવાનું વધુ સેવન કરી ‘નશો' કરનારાંઓને ગેરકાયદે વેચાણ કરવાના કારસ્તાનનો ભંડાફોડ કર્યો છે. મંજૂરી કરતાં વધારે ઉત્પાદન કરીને ગેરકાયદે વેચાણ કરવાના કૌભાંડમાં સાણંદમાં આવેલા દિયા હેલ્થ કેરના માલિક લલિત પટેલ અને તેના બે સાગરિત ભરત ચૌધરી, નિલેશ ચાવડાની ધરપકડ કરવામાં આવી છે.